عراق حکومتی، کرکۆک‌ده‌کی رسمی دیللره تۆرکمنجه‌نی یئنیدن علاوه ائتدی.
عراق رسمی خبر آژانسی ای‌ا‌ن‌ای‌ین خبرینه گؤره، باشباخان محمد شیاع السودانی، تۆرکمنجه‌نین ده رسمی یازیشما دیللری آراسین‌دا ایستیفاده ائدیلمه‌سی یولوندا تاپشیریق وئردی.
عراق باشباخانلیق باش کاتیبلیگی، کرکۆک‌ده رسمی یازیشمالاردا یالنیز عربجه و کوردجه‌نین ایستیفاده ائدیلمه‌سی اوچون کرکۆک والیلیگینه یازی گؤندرمیشدی.
کرکۆک‌ده چوخلوق اولاراق یاشایان تۆرکمنلردن بو قرارا تپکی وئریلمیشدی.
عراق تۆرکمن جبهه‌سی سیاسی دفتریندن باشباخان محمد شیاع السو‌دانییه چاغری ائدیله‌رک، قرارین لغو ائدیلمه‌سی ایسته‌نیلمیشدی.
عراق مجلیسی تۆرکمن قروپو طرفیندن یاییملانان آچیقلامادا، کرکۆک‌ده تۆرکمنجه‌نین یوخ ساییلماسی قرارینین آنایاسایا ضد اولدوغو و بونون قبول ائدیلمه‌دیگی قید ائدیلمیشدی.
تۆرکیه ده قرارین گئری آلینماسینی ایسته‌میشدی.
خاریجی ایشلر باخانلیغیندان وئریله‌ن یازیلی آچیقلامادا، قرارین عراقین قوروجو و اصلی عنصورلارین‌دان اولان تۆرکمنلرین آنایاسال حاقلارینی پوزدوغو وورغولاناراق، عراقین و کرکۆک ویلایتینین آنا عنصورلارین‌دان اولان تۆکمنلرین حاق و حساسیتلرینی گؤز آردی ائد‌ن بو جور آددیملارین کرکۆک‌ده باریش ایچینده بیر آرادا یاشاما کۆلتورونون تاسیس ائدیلمه‌سینه یؤنه‌لیک چابالارا ضرر وئرجگینه دقت چکیلمیشدی.
آچیقلامادا،
"عراق مقاملارینی، بو قراری سرعتله گؤزدن گئچیرمه‌یه دعوت ائدیریک" ایفاده‌سی ایشله‌دیلدی.
